ЧРЕЗ

ПРЕДСЕДАТЕЛЯ НА

НАРОДНОТО СЪБРАНИЕ

ДО

МИНИСТЪРА НА ОКОЛНАТА СРЕДА И ВОДИТЕ

Г-ЖА ИВЕЛИНА ВАСИЛЕВА

**ВЪПРОС**

От Цвета Караянчева

народен представител от ПГ на ПП ГЕРБ

На основание чл. 90, ал. 1 от Конституцията на Република България и чл. 92 от Правилника за организацията и дейността на Народното събрание, внасям въпрос

ОТНОСНО: Интегриран воден проект за Кърджали: Изграждане на ПСОВ и довеждащ колектор, разширение и реконструкция на водоснабдителната и канализационна мрежа“ финансиран по Оперативна програма „Околна среда 2007-2013г.“

Уважаема госпожо министър,

Община Кърджали е бенефициент по Оперативна програма „Околна среда 2007-2013г.“ с проект за „Изграждане на ПСОВ и довеждащ колектор, разширение и реконструкция на водоснабдителната и канализационна мрежа“. Проектът е от изключителна важност за жителите на общината и очевидното забавяне на строителните дейности до голяма степен ни тревожи. В тази връзка моля, да ми отговорите:

На какъв етап е изпълнението на проекта за воден цикъл на община Кърджали и каква част от средствата по проекта са разплатени? Какви са наложените финансови корекции и въз основа на какви констатации са наложени?

Моля отговорът да бъде в писмен вид.

София, 17.12.2014г. Народен представител: